73 



ciamus, ovula in illo contenta esse istis multo exiguiora; plane Hquebit vermem 

 Arcae Noae vicies centena ovorum millia minimum progignere . Idem prorsus 

 intelligatur de vermibus Pholadis Dactyli, Solenis Strigilati, Mytili Edulis, Ve- 

 neris Chiones, Ostreae Jacobaeae, reliquarumque testarum, cujus sobolis, prae 

 ingenti ipsius frequentia, numerum inire nullo pacto potuimus. 



Neque minor est admirationi locus, dum contemplari suscipimus insignem ra- 

 piditatem , qua Testacea ista adolescunt , atque ad speciem propagandam idonea 

 fiunt . Semestre intervallum ut maxime requiritur non modo ad insigne incre- 

 mentum adipiscendum, verum etiam, ut ad speciei propagationem pariareddan- 

 tur. Ostreae, exempli gratia, atque Anomiae, mense Junio editae, Octobri, vel 

 Novembri ineunte diametrum circiter unius pollicis praeseferunt , et sobolem 

 procreant: quae mense Octobri progignuntur, vere insequenti praedictam ma- 

 gnitudinem attingunt, prolemque enituntur. Idem quoque de Chamis, Mytilis, 

 Solenibus, Donacibus, ceterisque procul dubio rite intelligatur. Nihilo tamen 

 secius nonnisi triennes , vel quatriennes summum maturitatis gradum , ac pecu- 

 liarem sibimetipsis magnitudinem adsequuntur. Successiva ipsorum incrementa, 

 ex successivis, ac regularibus accessionibus perspicue in singulis distinguuntur, 

 ut Capite II Partis I declaravimus . At quum hujusmodi amplificationes non fiant 

 semel in anno, sed identidem iterum iterumque repetantur, quis non videt, quam 

 futilis sit illorum opinio, qui ex iisdem Testaceorum aetatem tuto colligi posse 

 arbitrantur? 



Quamvis autem ipsorum aetas nullo pacto adcurate colligi queat; si conside- 

 remus insignem rapiditatem, qua ipsa adolescere, ac foecunda fieri animadverti- 

 mus, plane liquebit exiguum ipsis vitae curriculum Naturam circumscripsisse : 

 enimvero constanti experientia edocemur,animantes, aeque ac arbores, eo citius 

 ad interitum perduci, quo celerius integram maturitatem attingunt. Qui eorum 

 plurima inspexerint , atque diuturna experientia rationem didicerint, qua ipso- 

 rum testae statis temporibus adolescere solent; juniores comparando cum sene- 

 ctute correptis, vel prorsus inanibus ob animalis interitum, prudenter statuere 

 poterunt Testacea nonnulla ultra decem annos fortasse vitam traducere. Saepe- 

 numero autem fatalia eorum vitae stamina a capitalibus ipsorum hostibus crude- 

 liter reciduntur, quominus neque testarum durities, neque earum spissitudo il- 

 lorum voracitati officere valeat. Sunt isti Purpurae, atque Buccina, quae Aristo- 

 tele (,) , ac Plinio (1) suadentibus, cumque ipsis ceteris Ostracologis, valvas Te- 



(i) Histor. Animal. lib. iv cap. iv, lib. v cap. xv. (2) Hist. nat. lib. ix cap. xxxvl . 



v 



